Hei ja tervetuloa maailmaani, joka on luonnollisesti yliluonnollinen.
Minulle on luonnollista elää Jumalan kirkkaudessa.
Juutalainen vieraani, joka ei tuntenut Messiasta, -
istui 20 vuotta vankilassa. Pian sen jälkeen, kun hän saapui sinne, -
Jumalan kirkkaus tuli hänen selliinsä näkyvänä pilvenä, -
jonka jopa muut vangit näkivät.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
David Hairabedianin äidistä tuli messiaaninen kristitty, -
jolla oli profetian lahja. Se alkoi rabbin vierailusta, -
ja sitten tuo rabbi vain hävisi hänen silmiensä edestä.
David, kerro vanhemmistasi ja tuosta mystisestä rabbista.
Äiti oli noin 8-vuotias. Hän käveli joka päivä kouluun ystävän kanssa.
Tuolloin New Yorkissa oli vielä turvallista kävellä kouluun.
Eräänä päivänä odottaessaan ystäväänsä hän tunsi kehotusta -
lähteä aikaisin, joten hän käveli yksin. Hänellä oli mukana lounasrahat.
Koulumatkalla eräs rabbi tuli hänen luokseen ja sanoi: -
"Tarvitsen apuasi." Äiti kysyi, mitä hän tarvitsi.
"Tarvitsen rahaa metrolippuun, sillä olen väärällä puolella kaupunkia."
Äiti kaivoi taskustaan 15 senttiä, antoi ne rabbille ja sanoi: -
"Jos tarvitsette enemmän, voin hakea lisää rahaa kotoa."
Rabbi sanoi: "Ei, tämä on sopivasti. Haluan rukoilla ja siunata sinua."
Hän laski kätensä äitini ylle.
Jumalan läsnäolo tuli hänen ylleen, ja hän tunsi sen.
En aiemmin maininnut, että sillä hetkellä, kun rabbi tuli paikalle, -
liikenne ja kaikki muu heidän ympärillään pysähtyi.
Kun rabbi nosti kätensä hänen päältään, kaikki alkoi taas liikkua.
Kun hän kääntyi katsomaan, rabbi oli jo poissa.
Hän kätki tämän sydämeensä eikä puhunut siitä vuosiin.
Silloin hän sai ensi kertaa unien, näkyjen ja profetian lahjan.
Jumala tuli hänen luokseen, vaikkei hän tuntenut Messiasta.
Hän tuli uskoon, kun hänelle kerrottiin evankeliumi selkeästi.
Hän välitti profetian lahjan eteenpäin sinulle, -
mutta 20-vuotiaana olit mukana huumekaupassa.
Juuri ennen suurta pidätystä Jumala itse asiassa varoitti sinua.
Makasin sängyssäni. Aamulla minun piti varastaa kuun toinen suihkukone.
Kuukauden toinen suihkukone! Sanot sen kuin se ei olisi mitään!
Vihollinen totuttaa meidät syntiin. Hummerikin laitetaan kylmään veteen.
Lämpötilaa nostetaan pikku hiljaa, ja yhtäkkiä olemmekin kypsiä.
Se oli kuukauden toinen suihkukoneemme, Cessna Citation II.
Sen piti olla sinivalkoinen.
Unessa näin pidätyksen, ja kone olikin ruskeavalkoinen.
Sen siivessä oli lommo, ja se lähti kello 9:05, ei 8:00, niin kuin piti.
Meidät pidätettiin heti. Ajoimme mersua, jota meillä ei pitänyt olla.
Uni oli outo, koska mikään ei ollut niin kuin piti.
Sitten heräsin. Sydämeni hakkasi.
Silloin puhelin soi, ja puhuin rumasti äidilleni.
Äiti sanoi: "Jumala, annan poikani Sinulle. Säästä hänen henkensä."
"Älä salli hänen joutua kadotukseen. Pelasta hänet keinolla millä hyvänsä."
24 tunnin kuluttua tuo mersu tuli paikalle, -
ja lentokone tuli myöhässä, kello 9:05 kahdeksan sijasta.
Se oli USA:n tullin käänteinen peiteoperaatio.
He olivat vuokranneet illalla ruskeavalkoisen koneen, -
jonka siivessä oli lommo.
Päädyimme ajamaan mersulla kiitotielle Floridan Boca Ratonissa.
Kaikkialta tuli liittovaltion agentteja. He uhkasivat minua konepistoolilla.
En tienannut kahtasataa enkä päässyt lähtemään.
Vietin liittovaltion vankilassa 19 vuotta, 6 kuukautta ja 8 päivää.
Heräsin Leavenworthin vankilassa. Jos siellä ei ole välit kunnossa -
Jumalan kanssa, on aina vain yhden sydämenlyönnin päässä helvetistä, -
mutta minulla oli rukoileva äiti.
Pari kuukautta vankilaan tulosi jälkeen -
Jumala käytti sinua parantamiseen, vaikka et ollut uskova. Kerro siitä.
Jumala saattoi minut ansaan. Jumalan kutsua on vaikea sotkea.
Jumala asetti minut selliin Leaven- worthin vankilan rakennukseen 63.
"Alcatrazin lintumies" itse asiassa piti lintujaan siellä.
Se ei ollut Kaliforniassa, vaan Leavenworthin vankilassa Kansasissa.
Siellä oli torakoita, sementtiä ja metallia. Se oli kurja paikka.
Minut siirrettiin kattohuoneistoista kuritushuoneen eristysselliin.
Siellä me olimme. Sellissäni oli Shane-niminen mies.
Shanen selässä oli paineen vuoksi murtuneita nikamia ja välilevyjä.
Rikostoverini Vic oli laillistettu kiropraktikko, -
jolla oli ollut sata asiakasta viikossa, mutta hän ei voinut auttaa Shanea.
Shane kuunteli joka päivä radiosaarnaajaa -
ja rukoili uskoontulorukouksen, mutta mitään ei tapahtunut.
Kerran Vic sanoi Shanelle: -
"Selkäsi on kuin 85-vuotiaalla raihnaisella miehellä."
"Vaikka saisit millaista hoitoa, tulet aina kärsimään selkävaivoista."
Shane katsoi Viciä ja sanoi: "En ota tuota vastaan!
"Uskon, että Jumala parantaa minut. Odotan ihmettäni."
Puolen tunnin kuluttua radiolähetys alkoi.
Katsoin Shane-raukkaa, jolla oli luurit korvillaan.
Sanoin: "Jumala, jos olet olemassa, en pyydä mitään itselleni."
"Pyydän, että parannat Shanen, joka sanoo olevansa palvelijasi."
Näin, että Shanen pään päälle valui kuin kirkasta geeliä.
Se alkoi hitaasti valua hänen olkapäilleen, ja kuului naksahtelua.
Shane otti kuulokkeet korviltaan ja sanoi: -
"Vic! Dave! Olen parantunut! Halleluja!"
Hän alkoi puhua kielillä. Olin meistä kaikkein hämmästynein.
Jumala, johon en uskonut, laittoi minut rukoilemaan -
ja vastasi kiropraktikon nähden, joka tutki Shanen selän.
Kaikki luut olivat oikeilla paikoillaan, ja hän oli täysin terve.
Se puhuu minulle Jumalan rakkaudesta.
Hän rakasti Davidia ja tuota miestä sellissä.
Hän rakasti tuota kiropraktikkoa. Heidän kaikkien piti nähdä se.
Kerro sitten siitä, kun Jeesus ilmestyi sinulle vankilassa.
Se oli ihmeellinen kohtaaminen tuomiotani edeltävänä päivänä, -
6. kesäkuuta vuonna 1990.
Tunsin nyt Messiaan ja ajattelin, että minun pitää rukoilla.
Minulla ei ollut mitään voitelua, vaan se oli lähes uskonnollinen riitti.
Laskeuduin yhdelle polvelle. Olin vielä niin täynnä ylpeyttä.
Jumala laski minut kahdelle polvelle.
Sanoin Jumalalle, että tuomioni luettaisiin huomenna.
Rikostoverini, joka oli sellissä kanssani, yhtyi rukoukseen säälistä.
Rukoukseni oli pelkkiä sanoja. Niissä ei ollut minkäänlaista voimaa.
Kun olin nousemassa ylös, Jumala yhtäkkiä kunnioitti rukoustani.
Jumalan läsnäolo laskeutui raskaana huoneeseen, -
ja tunnelma muuttui.
Yhtäkkiä Jeesus ilmestyi eteemme valkoisessa kaavussa.
Hän seisoi suihkun luona siinä pienessä sellissä.
Hän seisoi valkoisessa kaavussaan ja kohotti kätensä sanomatta mitään.
Sitten hän muuttui verenpunaiseksi, taivaansiniseksi ja taas valkoiseksi.
Samalla täytyin Pyhällä Hengellä ja aloin puhua uusilla kielillä.
Puhuin selvästi ja ääneen. Puhuin englanniksi mieleeni tulleet sanat.
Kuulin myöhemmin, että ne olivat Vicin mielessä.
Ne tulivat ulos suustani, ja sinetöin ne tällä tuntemattomalla kielellä.
Vic sai tulkinnan ja sanoi englanniksi sen, mitä puhuin kielillä.
Kuulimme myöhemmin, että kaikkiin paitsi kahteen -
noiden kahden tunnin aikana rukoilemiimme rukouksiin -
vastattiin 48 tunnin kuluessa. Sitten Hän katosi, ja tapahtui näin: -
Näin sellin lattialla pilven. Se oli noin miehen kämmenen kokoinen.
Pyhä Henki sanoi: "Koettele henget."
Kysyin pilveltä: "Tunnetko Jeesuksen?"
Kun sanoin niin, se kipinöi kultaa ja platinaa ja täytti sellin lattian.
Vain minä olin tässä vaiheessa lattialla, muut istuivat sängyillä.
Astuin tähän läsnäolon pilveen. Se oli noin puolen metrin korkuinen.
Aina, kun sanoin: "Jeesus", se kipinöi kultaa ja platinaa.
Jaloissani tuntui kuin staattista sähköä.
Olin kuin pieni lapsi, joka leikkii isänsä kanssa.
Lentokonevaras ja kokaiinin sala- kuljettaja leikki Jumalan läsnäolossa, -
sillä syntini oli annettu anteeksi ja minusta oli tullut kuin lapsi.
Kuulin sanat: "Juo pilvestä!"
Minulla oli poskiontelovaivoja. Kurkotin käsilläni alas pilveen -
ja otin käteeni tätä näkyvää Jumalan läsnäoloa.
Kun yritin juoda sitä, se valui takaisin pilveen. Tämä tapahtui kahdesti.
Sain sanan: "Sinun täytyy mennä sen luokse, ei sen sinun luoksesi."
Nöyrryin lisää, ja Jumala mursi minua.
Polvistuin lattialle ja join pilvestä kolmesti.
Jumalan läsnäolo meni alas keuhkoihini ja ylös poskionteloihini, -
ja poskiontelovaivani paranivat heti.
Koska Jumalan armo oli elämässäsi, -
huomasit pian, että sinulla oli parantamisen armolahja.
Emme ehdi puhua kaikista ihmeistä, joita vankilassa tapahtui, -
mutta siellä oli paikka nimeltä Kuoleman osasto. Mitä siellä tapahtui?
Olimme Missourin Springfieldissä. Oli vuosi 1994.
Siellä oli sairaalayksikkö liittovaltion vangeille.
Noin 850 vangista 450 oli nälkäisiä ja 400 sairaita.
Osa heistä oli "Kuoleman osastolla" 3-rakennuksen toisessa kerroksessa.
Siellä ei saanut käydä, koska vangit saattoivat ryöstää kuolevien tavarat.
Menin sinne yhtenä päivänä Pyhän Hengen voitelussa, -
ja mukanani oli eräs talousrikoksesta tuomittu, Hengestä syntynyt vanki.
Vartija kysyi, mitä halusimme. "Rukoilla sairaiden puolesta, sir."
Hän sanoi: "Ette te mitään rukoile, vaan panen teidät eristysselliin!"
Vastasin: "Se sopii, mutta saammeko ensin rukoilla sairaiden puolesta?"
Hän sanoi: "Te olette eri maata" ja kysyi hoitajilta, mitä tekisi kanssamme.
Hoitajat sanoivat: "Rukoilkoot, voitte eristää heidät sen jälkeen."
Vastasin: "Kiitos. Se sopii, kunhan vain saamme rukoilla."
Vartija sanoi: "Rukoilkaa pois, mutta aloittakaa tästä huoneesta."
Hän vei meidät huoneeseen, jossa kolme miestä makasi koomassa.
Yhden miehen kädet oli sidottu, ja sängyn ympärillä oli verkko.
Häntä oli hakattu metallitangolla painokasan päällä vankilassa, -
koska hän ei ollut maksanut huumevelkaa. Hänellä oli aivovaurio.
Ajattelin: "Tämä on vaikea tapaus. Jumala, Sinä lähetit meidät."
On eri asia mennä lähetettynä kuin vain muuten vain.
Jumala on niiden kanssa, jotka Hän lähettää.
Kohotin käteni ja aloin rukoilla. En kokenut minkäänlaista läsnäoloa.
Kului pari minuuttia, ja tunsin epäonnistuneeni täysin.
Juuri kun valmistauduin lopettamaan, -
Jumalan läsnäolo vyöryi sisään samoin kuin vuosia sitten selliini.
Huoneen ilma tuli raskaaksi Jumalan läsnäolosta.
Koomassa ollut mies nojasi eteenpäin. Silloin näin, että kädet olivat sidotut.
Hänen silmissään näkyi kärsimys ja piina.
Nuhtelin riivaajan ulos hänen silmästään.
Yhtäkkiä tuli rauha, ja hän kaatui takaisin sängylle ja menetti tajuntansa.
Rukoilimme muiden kahden puolesta ja palasimme aulaan.
Kuoleman osastolla puhkesi paranemisherätys.
Siellä oli mies, jolla oli luoteja selässä.
Hänen jalkoihinsa palasi tunto.
Rukoilimme mafiapomojen puolesta. He pääsivät pois Kuoleman osastolta.
Yksi heistä eli vielä 13 vuotta. Monta aids-potilasta pääsi osastolta.
Näimme heidät myöhemmin pihalla terveinä. Kun olimme lähdössä, -
vartija sanoi: "Ette joudu eristysselliin. Piditte lupauksenne."
"En oikeastaan usko Jumalaan, mutta en voi kiistää näkemääni."
Hoitaja sanoi: "Rukoilkaa hississä hänen puolestaan, hän tarvitsee sitä."
Hän otti rukouksen nöyrästi vastaan. Emme joutuneet eristysselliin, -
vaan Jumala toimi. Usko vaatii joskus riskien ottamista.
Joskus täytyy astua pois veneestä, jos Jumala kehottaa ja kutsuu siihen.
Jumalan läsnäolo ja parantamisen armolahja toimivat Davidissa, -
mutta Jumalan kirkkaus on myös tässä studiossa.
Saan jatkuvasti nähdä, että ihmisiä paranee.
Mainosten jälkeen David saa vapaat kädet rukoilla puolestanne.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Kamppaileeko läheisesi sairauden kanssa ilman toivoa paranemisesta?
Vieraani ovat olleet täsmälleen samassa tilanteessa, -
kunnes Jumala paransi heidät dramaattisesti.
He haluavat opettaa sinullekin sen, minkä Jumala opetti heille, -
jotta sinäkin voisit parantua. Ruudulla näkyvästä osoitteesta -
voit nähdä kaikki paranemista koskevat ohjelman jaksot.
Katso ne jo tänään ilmaiseksi. Älä jätä ihmetapaamistasi väliin.
Yliluonnollista-ohjelma jatkuu.
David pääsi vankilasta istuttuaan 20 vuotta.
Nykyisin hän on naimisissa Ms Amerikan kanssa.
Heillä on upea perhe ja hieno palvelutyö.
Sitä voi kuvailla vain kahdella sanalla: Yksin Jumala.
Hän on kiitollinen juutalaismies. David, haluan, -
että rukoilet ihmisten puolesta, jotka ovat toivottomassa tilanteessa.
Rukoile vapautusta kahleista ja käytä tiedon sanoja.
Rukoilen nyt Jeshuan, Messiaan nimessä, -
että Hän, joka vieraili luonani vankilan sellissä yli 30 vuotta sitten, -
vierailee luonasi juuri nyt, koska Hän ei katso henkilöön.
Herra vapauttaa sinut juuri nyt. Jos haluat vapauden, -
kohota vain kätesi Herran puoleen uskon tekona. Nyt Hän tulee!
Messiaan nimessä sidon ja murran kaikki riippuvuuden kahleet.
Puran yön piinan ja ahdistuksen, jotka ovat kohdanneet sinua.
Mitätöin ja teen tyhjäksi jokaisen vihollisen strategian sinua vastaan.
Kirjoitan historiasi uudestaan yhdessä Jumalan enkelien kanssa.
Jos olet harhautunut pois raiteilta, puhun sinulle oikeaa suuntaa -
Jumalan kanssa, jotta voisit toteuttaa Jumalan suunnitelman.
Puhun sinulle jumalallista huolta elämäsi tarkoituksesta -
ja julistan sinulle vapautta juuri nyt.
Haluan puhua myös pitkästä odotuksesta.
Snl. 13:12 "Pitkä odotus tekee sydämen sairaaksi, -
mutta täyttynyt halu on elämän puu."
Moni on joutunut odottamaan toiveensa täyttymistä pitkään.
Pettymys, kyynisyys ja katkeruus ovat hiipineet mieleen, mutta Messiaan, -
kuninkaiden Kuninkaan ja herrojen Herran nimessä -
murran nyt tuon kahleen elämästäsi ja käsken sen lähteä juurineen.
Jokainen kasvi, jota Taivaallinen Isäni ei ole istuttanut, revitään juurineen.
Tulvikoon luoksesi Herran mielenlaatu, -
joka tuo mukanaan vapauden ja pelastuksen -
jokaiselle elämäsi alueelle.
Jos et ole koskaan ottanut Messiasta vastaan sydämeesi, -
pyydän sinua tekemään sen, minkä itse tein yli 30 vuotta sitten.
Annatko elämäsi Hänelle? Vaihdatko oman elämäsi Hänen elämäänsä?
Palaatko korkeuksiin Jumalan kanssa tekemällä parannuksen?
Jos haluat tehdä niin, rukoile kanssani: -
"Jumala, tulen luokseni parhaan kykyni mukaan.
Annan elämäni Sinulle niin hyvin kuin osaan.
Uskon, että Sinä, Messias, kuolit puolestani ristinpuulla -
ja kannoit ongelmani ristille. Vaihdan nyt elämäni Sinun elämääsi.
Täytä minut nyt Pyhällä Hengelläsi ja vahvista minut elämään tätä elämää.
Anna minulle nälkä ja jano Jumalan sanan puoleen. Kiitän Sinua siitä."
Näen, että Jumala parantaa ihmisiä hampaisiin liittyvillä ihmeillä.
Laske kätesi leuallesi siihen, missä kipu on ollut.
Hän repii kivun pois ja kumoaa ongelmat.
Pyydän, että pyydät keholtasi anteeksi sitä, että olet kohdellut sitä huonosti.
Tämä on tärkeä avain paranemiseen. Sano: "Kehoni, -
en ole kohdellut sinua niin kunnioittavasti kuin olisi pitänyt."
Murran kaikki estävät ja tukahduttavat henget -
ja lähetän Nasaretin Messiaan ihmeitä tekevän voiman kehoosi.
Käsken paranemista tapahtumaan juuri nyt.
Jumala parantaa poskiontelovaivoja. Hän tekee teille saman kuin minulle.
Käsken onteloita avautumaan ja estän vaivaa uusiutumasta.
Murramme sairauden kierteen, eikä vaiva palaa enää koskaan.
Nah. 1:5 sanoo: "ei nouse ahdistus kahta kertaa."
Viimeinen asia, minkä näen Herran tekevän nyt, on se, -
että Hän antaa sinulle uuden ja paremman sota-asun, -
koska tarvitsemme sitä tulevaa kirkkautta varten.
Astut sisään Apostolien tekojen lukuun 29. Sitä ei ole Raamatussa, -
mutta Jumala alkaa kirjoittaa sitä sinun elämäsi kautta!
Haluan kertoa vielä yhden asian. Lähtiessämme Kuoleman osastolta -
paranemisaallon jälkeen kävimme vielä koomassa olevien huoneessa.
Kun astuin huoneeseen ja kohotin käteni, Jumalan läsnäolo tuli heti.
Mies tuli tajuihinsa ja katsoi minua kuin haluten nähdä jotain.
Johdatin hänet syntisen rukoukseen. Hän ei voinut puhua, mutta nyökkäsi.
Hän näki huoneessa jotain muuta kuin minut.
Hänen silmissään oli rauha, ja hän kaatui taas sänkyyn.
Kuulimme, että hän astui iankaikkisuuteen 9 minuutin päästä.
Hän pääsi taivaaseen paidanhelmat palaen vankilasta.
Paholainen ei saanut häneltä henkeä, vaan hän pääsi iankaikkisuuteen.
Tule täyteen Jumalan kirkkautta.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Ensi viikolla ohjelmassa: -
Hei! Olen Mike Thompson.
Tiesitkö, ettei sinun tarvitse antaa olosuhteiden rajoittaa itseäsi?
Istut Jeesuksen kanssa korkeuksissa, paljon olosuhteidesi yläpuolella.
Voit rukoilla taivaan auktoriteetilla ja nähdä aina yliluonnollisia tuloksia.
Liity seuraani ensi jaksossa, niin saat oppia, -
miten voit rukoilla ja toimia auktoriteettiasemasta käsin.
Suomennos: Anni Lähteenmäki